
OBRAZLOŽENJE

Podizanja cijene dimnjačarskih usluga




Komunalac Gospić d.o.o., kao isporučitelj komunalne usluge obavljanje dimnjačarskih poslova na području Grada Gospića, ovim putem obavještava javnost i sve korisnike usluga da je u pripremi Cjenik dimnjačarskih usluga.

U kontekstu značajnih ekonomskih promjena, daljnje pružanje kvalitetne usluge postalo je neodrživo bez nužne korekcije cijena.

Odluka o korekciji cijena isključivo je posljedica drastičnog i kontinuiranog rasta svih operativnih troškova koji izravno utječu na rad tvrtke. Ključni faktori koji opravdavaju ovo povećanje uključuju:


1.  Kumulativna inflacija: U zadnjih šest godina, nakon razdoblja stabilnih cijena, inflacija je erodirala stvarnu vrijednost naknade za dimnjačarske usluge. Sadašnja korekcija služi za vraćanje naknade na ekonomski održivu razinu.
2. Porast cijena energenata: Višestruki rast cijene goriva i održavanja vozila izravno je povećao troškove održavanja vozila i opreme za obavljanje dimnjačarskih usluga .
3. Rast troškova rada: U cilju poboljšanja usluge i povećanja kadra potrebnog za isto došlo je do značajnog porasta troškova plaća zaposlenika. 
4. Poskupljenje materijala i usluga: Svi materijali i alati potrebni za obavljanje dimnjačarskih poslova bilježe značajan rast cijena.

